Brynjulv Hernes

Brynjulv Ragnar Hernes (født 25. februar 1943) er en norsk politiker (KrF) fra Tysse i Vestland fylke. Han var ordfører i Samnanger kommune i Hordaland fra 1982 til 1991.

Hernes har vært fylkespolitiker, medlem av Fylkesutvalget, formann i utdanningsutvalget i Hordland, ordfører og kommunestyrerepresentant i Samnanger. Siden 1992 har han sammen med fylkesskolesjef Gunnar Dale vært sentral i fylkessamarbeidet mellom Kaunas fylke og Hordaland. Han har bidratt til å gi støtte til Kaunas' skoler, barnehager og Kaunas statlige filharmoniske orkester. Siden 1998 har han stått sentralt i arbeidet med Edvard Grieg og Mikalojus Konstantinas Čiurlionis' musikkfestival.

Med sin bakgrunn i Kommunenes Sentralforbund har han vært døråpner i Litauen for en rekke norske samfunnsledere og også bidratt til å skaffe litauisk side kontakter i Norge. Han har avlagt Litauen over 50 besøk.
I 1996 oversatte han Litauens nasjonalsang, Tautiška Giesmė, til nynorsk (sammen med Jan S. Krogh). Hernes er lærer av utdannelse.

Utmerkelser 
 Litauens storfyrst Gediminas' ordensmedalje (1999)
 Kaunas bys æresborger av 2. grad (2006)
 Kongens fortjenstmedalje i sølv (2010)

Referanser

Litteratur 
 Tikrasis Lietuvos draugas, 8. oktober 2006
 Karolio Didžiojo apdovanojimas, Lietuvos Respublikos Prezidento
 Litauen-Nytt nr. 4/93 og 1/96.

 
 

Lokalpolitikere i Samnanger
Ordførere i Samnanger
KrF-politikere i Hordaland
KrF-ordførere i Hordaland
Personer fra Samnanger kommune
Kongens fortjenstmedalje i sølv
Fødsler i 1943